b'\n_START_ARTICLE_\nCoco Chanel\n_START_SECTION_\nZgodnja leta\n_START_PARAGRAPH_\nCoco Chanel se je rodila v revni dru\xc5\xbeini v majhnem francoskem mestu Saumur. Imela je pet sorojencev: dve sestri in tri brate.Pri \xc5\xa1estih letih ji je umrla mama in kmalu za tem jo je zapustil \xc5\xa1e o\xc4\x8de. Svoje otro\xc5\xa1tvo je pre\xc5\xbeivela v francoski siroti\xc5\xa1nici, obdana z nunami in konzervativnimi in preprostimi obla\xc4\x8dili, kar je po mnenju mnogih kasneje vplivalo na njene kreacije. S sedemnajstimi leti je opustila poklic \xc5\xa1ivilje in se poskusila kot barska pevka. Od tod naj bi izhajalo tudi njeno umetni\xc5\xa1ko ime Coco. Pravijo, da je bila na odru o\xc4\x8darljiva, toda brez pevskega talenta._NEWLINE_Tam se je seznanila s francoskim milijonarjem in \xc5\xbeenskarjem \xc3\x89tiennom Balsanom ter se k njemu preselila. \xc3\x89tienne jo je zasipavall z dragocenostmi, Coco pa se je ljubiteljsko in vedno bolj vneto ukvarjala z oblikovanjem klobukov. \xc3\x89tienna je kasneje zapustila in se preselila v njegovo pari\xc5\xa1ko stanovanje. Leta 1913 je v Parizu odprla svojo prvo prodajalno z de\xc5\xbenimi pla\xc5\xa1\xc4\x8di in suknji\xc4\x8di. Trgovinica v osr\xc4\x8dju Pariza sprva ni bila donosna in Coco je bila tik pred tem, da zastavi svoje imetje, vendar ni odnehala. V predvojnem \xc4\x8dasu se je ponovno sre\xc4\x8dala z nekdanjim nabolj\xc5\xa1im \xc3\x89tiennovim prijateljem Boyem Capelom in kmalu sta se zaljubila. Z njegovo pomo\xc4\x8djo je popla\xc4\x8dala dolgove ter odprla \xc5\xa1e trgovino v Bretaniji. Njene klobuke so za\xc4\x8dele nositi znane francoske igralke, kar je pripomoglo k za\xc4\x8detku njene slave. Tretjo, najve\xc4\x8djo prodajalno je odprla v Deauvillu. Med vojno je s svojo modo prepri\xc4\x8devala \xc5\xbeenske, naj se obla\xc4\x8dijo glede na svoj okus in \xc5\xbeelje in ne glede na pri\xc4\x8dakovanja mo\xc5\xa1kih. Po devetletni zvezi z Boyem je ta do\xc5\xbeivel prometno nesre\xc4\x8do in umrl. Njegova smrt je bil najbolj pretresljiv dogodek v njenem \xc5\xbeivljenju.\n_START_SECTION_\nPozna leta\n_START_PARAGRAPH_\nLeta 1939, v za\xc4\x8detku druge svetovne vojne, so se oblikovalci odlo\xc4\x8dili, da zaprejo njene trgovine. Verjela je, da ni bil \xc4\x8das za modo. V hotelu Ritz je \xc5\xbeivela ve\xc4\x8d kot 30 let. Naredila ga je za svoj dom, celo med nacisti\xc4\x8dno okupacijo Pariza. Med tem \xc4\x8dasom je bila kritiziranana zaradi zveze z nem\xc5\xa1kim \xc4\x8dastnikom in vohunom Hansom Guentherjem von Dincklagejem, ki je uredil, da je ostala v hotelu. Vzdr\xc5\xbeevala je tudi stanovanje nad Rue Carbon, modno hi\xc5\xa1o, in zgradila Villo La Pausa v mestu Roquebrune na francoski obali. Leta 1945 se je preselila v \xc5\xa0vico, in se naposled leta 1954 vrnila v Pariz, to je bilo leto, ko se je vrnila v svet mode. Njena nova kolekcija ni po\xc5\xbeela velikega uspeha med Pari\xc5\xbeani, kar je bila posledica njene zveze z nem\xc5\xa1kim vohunom, vendar pa je bila toplo sprejeta med Ameri\xc4\x8dani, ki so postali njeni najbolj \xc5\xa1tevilni kupci._NEWLINE_Coco Chanel je umrla v Parizu, 10. januarja 1971, v 88. letu starosti, v svojem apartmaju v Hotelu Ritz, kjer je \xc5\xbeivela svojih zadnjih 30 let. Pokopana je bila v \xc5\xa0vici. Na nagrobnik je vklesana levja glava, ki predstavlja njeno zodiakalno znamenje, leva.Po njeni smrti je upravljanje njene modne hi\xc5\xa1e prevzel Karl Lagrfeld. \xc5\xa0e vedno sledi njenemu tradicionalnemu slogu z rahlo primesjo modernih smernic.'